Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 300

11. évfolyam Évi óraszám: 222 óra Belépő tevékenységformák Szakmai szövegek megértése, szabatos szövegalkotás, a megtanult fogalmak pontos használata. Önálló adatgyűjtés könyvtári katalógusok, internetkereső, tematikus tájékoztatók alapján — a megfelelő információ kiválasztása, a tanultakkal rendszerben kezelése. Az információfeldolgozás normáinak megismerése. Az elemzési jártasság fokozatos bővítése, a következtetések, a lényegkiemelés technikájának elsajátítása. Tananyaghoz kapcsolódó témák nyomon követése a sajtóban és a tömegkommunikációban. Statisztikai táblázatok, grafikus ábrázolások készítése és értékelése. Problémák iránti érzékenység, adott vagy önállóan megnevezett probléma többoldalú megközelítése, problémamegoldási módok keresése. A modellalkotás, a vizsgálat szempontjából lényeges és lényegtelen elemek megkülönböztetése. Önálló ismeretszerzés. Számítástechnikai készségek és tevékenységi formák használata felhasználói szinten. A mindennapi tapasztalat és a tanult ismeretek összekapcsolása. 2001/28/II. szám Elméleti gazdaságtan (közgazdaságtan) Témakörök Tartalmak A mikroökonómia alapjai A közgazdaságtan tárgya, fő részei, alapkérdései, módszerei, eszközei és alapösszefüggései. A piac fogalma, tényezői, szereplői, keresleti függvény, kínálati függvény, piaci egyensúly és egyensúlytalanság. A fogyasztói magatartás és kereslet A fogyasztói döntés tényezői, környezeti szempotok. A fogyasztó döntése a hasznosság és a külső korlátok alapján. A fogyasztó optimális választása és a kereslet. A piaci kereslet. A vállalat termelői magatartása és a kínálat A vállalat környezete, célrendszere, piaci kapcsolatai, formái. A termelés technikai-gazdasági összefüggései. A termelés költségei, a költségfüggvények. A piac formái és a kínálat. A piacszabályozás. Környezetorientált vállalati magatartás. A termelési tényezők piaca A tényezőpiac jellemzése. Az erőforrások kereslete és kínálata. A munkapiac. A tőkepiac. A természeti tényezők piaca. A vállalkozó mint termelési tényező. A piaci hatékonyság és a piaci elégtelenségek A Pareto-hatékonyság és a piaci elégtelenségek. Az externáliák fogalma, fajtái. Közjavak, magánjavak, természeti-környezeti javak és vegyes javak. Az állami beavatkozás formái és eredményei, a vegyes gazdaság. Üzleti gazdaságtan Témakörök Tartalmak Marketing és a marketinggondolkodás A marketingszemlélet helyes értelmezése, a marketing eszköztár. A vállalkozás marketingkörnyezete. Ökomarketing. A vállalkozás A vállalkozás mint gazdasági rendszer. A vállalkozások formái, jellemzőik. A cél szerepe a vállalkozásban. Folyamatok a vállalkozásban. Az üzleti gazdaságtan alapjai: Az üzleti gazdaságtan számviteli alapjai A vagyon—mérleg- és az eredménykimutatás. A számviteli bizonylatok. Tételszerkesztés a kettős könyvvitelben. Az idősoros és számlasoros könyvelés technikája. Az ellenőrzések tartalma, a Főkönyvi kivonat. 2001/28/II. szám Témakörök Tartalmak Az üzleti gazdaságtan pénzügyi alapjai A pénzforgalom a vállalkozásnál: készpénz- és készpénz nélküli forgalom. A finanszírozás feladatai, fajtái. A hitelek. Adózási alapismeretek, elvonások és támogatások. Az üzleti gazdaságtan statisztikai alapjai A statisztika alapfogalmai: adatfelvétel, sokaság, ismérv. A statisztikai adatok egyszerű feldolgozása: csoportosítás, statisztikai sorok, táblák, grafikus ábrázolás. Az üzleti gazdaságtan marketingalapjai A marketing alapkategóriái. A marketingkutatás területei, forrásai. Mintavételi eljárások, a jó kérdőívvel szembeni követelmények. A vásárolt készletek a gazdálkodásban A vásárolt készletek analitikus és szintetikus nyilvántartásának alapvető kérdései. Az anyagok készletváltozásának elszámolási módjai. Az általános forgalmi adó, a levonható adó. Viszonyszámok, középértékek a vásárolt készletekre. A munkavállalókkal kapcsolatos elszámolások A munkavégzéssel és munkaviszonnyal kapcsolatos alapvető fogalmak, elszámolások, bizonylatok. A munkavégzéssel kapcsolatos egyszerű gazdasági események számviteli feljegyzése. A jövedelemalakulás vizsgálata a tanult statisztikai eszközökkel. A befektetett eszközök A befektetett eszközök fajtái. A beruházás értelmezése, fajtái. Az értékcsökkenés elszámolási lehetőségei. A befektetett pénzügyi eszközökkel kapcsolatos egyszerű számítások. A továbbhaladás feltételei Elméleti gazdaságtan (közgazdaságtan): A tanulók mutassák be a közgazdaságtan alapkategóriáit, elemzési módszereit, a piac működési mechanizmusát, a kereslet-kínálat törvényét, a hasznosság szerepét a fogyasztói döntésekben. Értelmezzék a teljes-, átlag- és határtermékfüggvények közötti összefüggést, az üzemszüneti és fedezeti pont lényegét, a profitmaximum elérésének feltételeit tökéletes verseny, illetve monopólium esetén, a tényezőpiac sajátosságait, a származékos kereslet lényegét, a határtermék-bevétel és a tényező-határköltség fogalmát, szerepét az optimális tényezőfelhasználásban. Ismertessék a külső gazdasági hatások szerepét, az állami beavatkozás szükségességét, az externáliák fogalmát, fajtáit, internalizálásának szükségességét és lehetséges módjait. Tegyenek különbséget a magán- és közjavak között. Ábrázolják a keresleti, valamint a hasznossági függvényeket, a közömbösségi térképet, a költségfüggvényeket, az üzemszüneti és fedezeti pontot. Alkalmazzák a Marshall-keresztet mint elemzési eszközt. Alapképletek segítségével alapadatokból egyszerű feladatokat oldjanak meg. Elemezzék egy termelési tényező keresletét és kínálatát rövid és hosszú távon. Ismerjék fel és elemezzék a nemzetgazdasági problémákat. Üzleti gazdaságtan: A tanulók mutassák be a piacorientációk legfontosabb elemeit, a vállalkozás mikro- és makromarketing-környezetének elemeit, jellemezzék szereplőit, a stratégia-taktika szerepét és a folyamatokat a vállalkozásban, valamint a materiális és információs folyamatok kapcsolatát, a vállalkozási formákat, értékeljék a különbségeket és hasonlóságokat. Ismertessék a vállalkozás vagyonát a Mérleg kötelező tartalma szerint és az Eredménykimutatás tartalmát, a számvitel alapösszefüggését, az analitikus és a szintetikus elszámolások kapcsolatát, az egyeztető kimutatások szerepét, a Számlakeret tartalmát és felépítését. Jellemezzék a készpénzforgalom és a számlapénzforgalom különbségét, a legalapvetőbb készpénz- és számlapénzkezelési szabályokat a jellemző fizetési módok szerint. Ismertessék az adóalany és adófizető, az adótárgy és az adóztatás tárgya fogalmakat, a legfontosabb közvetlen és közvetett adók fajtáit, a váltó és a csekk mint értékpapír tulajdonságait. 2001/28/II. szám Ismertessék a statisztika és a marketing alapfogalmait, a marketingkutatás legfontosabb területeit és információforrásait. Ismerjék fel a statisztikai adatok megbízhatóságának jelentőségét. Számítsanak középértékeket (számtani átlag, mértani átlag, kronológiai átlag), szóródási mutatókat (szórás és relatív szórás), viszonyszámokat (megoszlási viszonyszám, dinamikus viszonyszám, intenzitási viszonyszám). Mutassák be a legfontosabb készletfogalmakat, bizonylatait, az anyagbeszerzés és -felhasználás hatását a vagyonra, a beszerzés finanszírozási lehetőségeit, a szállítói számla formáját és tartalmát, az általános forgalmi adót mint beszerzést terhelő adót. Jellemezzék az analitikus és szintetikus elszámolások információs kapcsolatát a készleteknél, a beszerzési áron értékelés hatását a költségek és a készletvagyon nagyságára. Ismertessék a jövedelemmel kapcsolatos alapfogalmakat, a munkavállalót és a munkáltatót terhelő kötelezettségeket, nevezzék meg a bérfizetés alapbizonylatait. Tegyenek különbséget a bér mint jövedelem és mint vállalkozói költség, valamint a munkavállalót és a munkáltatót terhelő járulékok elszámolása között. Ismertessék a tárgyi eszközök, a beruházások, az értékcsökkenés és értékcsökkenési leírás fogalmát, a befektetett pénzügyi eszközök fajtáit, azok hatását a vagyonra.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes